
Tisztelt Bizottság!
I. Előzmények:
Fót Város Önkormányzatának Képviselő-testülete az államháztartáson kívülre folyósított pénzügyi támogatásokról és államháztartáson kívüli forrás átvételéről szóló 7/2022. (II.25.) önkormányzati rendelet elfogadásával döntött a Kulturális és Közművelődési Pályázati Alap létrehozásáról. A pályázat célja helyi civil szervezetek, egyházak és magánszemélyek kulturális, közművelődési tevékenységének, ezen keresztül a város szellemi és kulturális életének, az itt lakók művelődésének támogatása, rendezvények, programok szervezésének, valamint kimagasló egyéni vagy csoportos teljesítmények elérésének anyagi ösztönzésével.

A  Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 14/2024. (X.8.) önkormányzati rendelet (a továbbiakban: KT SZMSZ) 5. sz. melléklet 1.11 pontjában foglaltak szerint a Város- és Közösségfejlesztési Bizottság (a továbbiakban: VKB) hatáskörébe tartozik az Önkormányzat költségvetése kulturális, sport és egyéb támogatási célú kiadási előirányzatainak felhasználására kiírt pályázati felhívások szövegének elfogadása, beérkező pályázatok elbírálása és javaslattétel a Képviselő-testület számára a támogatások megítéléséről.

II. A döntéshez szükséges információk, tájékoztatások:
Fót Város Önkormányzat Képviselő-testülete az államháztartáson kívülre folyósított pénzügyi támogatásokról és államháztartáson kívüli forrás átvételéről szóló 7/2022. (II.25.) önkormányzati rendeletében foglaltak alapján kidolgozásra kerültek az Önkormányzat által nyújtható pályázati források eljárási feltételei.

A fentiek alapján elkészítettük a Kulturális és Közművelődési Pályázati Alap pályázati előirányzatának terhére kiírandó pályázati felhívás szövegét, amely az alábbi pályázati feltételeket tartalmazza:

A pályázatban részt vevők köre (a továbbiakban: pályázók):

–   fóti székhelyű egyesületek, alapítványok, egyházi szervezetek,

–   fóti lakóhellyel rendelkező természetes személyek.

A pályázatok beérkezésének határideje: 2025. március 31. hétfő 12.00 óra.
A pályázati keret bruttó 3.000.000 forint, amelyből egy pályázó legfeljebb bruttó 350.000,- Ft, azaz háromszázötvenezer forint összeg erejéig részesülhet, de legfeljebb a pályázott összeg 80 %-áig.
Értékelési szempontok:
1. Szakmai tartalom

2. Támogatással érintett FÓTI személyek száma, elérés-célcsoport

3. A támogatás aránya az összköltséghez viszonyítva (költséghatékonyság, megalapozott költségvetés)

4. Közérdek, közcél

5. Partnerség/együttműködés

6. Hogyan illeszkedik az az önkormányzati célokhoz, a Képviselő-testület által elfogadott éves munkatervben megfogalmazott célokhoz. 

A szempontokat a bizottsági tagok 1-5 pontig terjedő skálán értékelik, amelyben az 1-gyenge, 5-kitűnő. 
A beszámolás, elszámolás szabályai

1. A Támogatási szerződésben meghatározott írásbeli beszámoló egészüljön ki a támogatott rendezvényről, eseményről készült fényképekkel, videókkal. 

2. A számlák végösszegei egyezzenek a pályázaton elnyert összeggel.

3. A számlákon megnevezett költségek egyértelműen tartalmazzák a pályázati célban megfogalmazottak megvalósulását.

A Pályázati cél megvalósítási határideje: 2025. december 31.

A pályázati cél megvalósulásáról szóló írásbeli, fényképpel vagy videó felvétellel alátámasztott beszámoló leadási határideje: 2026. január 31., amennyiben a pályázat megvalósulásának határideje nem módosult. 
Az előterjesztés 1. sz. melléklete szerinti pályázati felhívást javasoljuk a VKB számára elfogadásra.
A fentiek alapján a következő határozati javaslatot terjesztem a Tisztelt Bizottság elé.
III. Határozati javaslat:
…/2025. (II.18.) VKB-határozat

1./ Fót Város Önkormányzat Város és Közösségfejlesztési Bizottsága a Kulturális és Közművelődési Pályázati Alap pályázati előirányzatának terhére a kulturális és közművelődési tevékenységek támogatását célzó pályázati felhívást a határozat 1. sz. melléklete szerinti tartalommal elfogadja.

2./ Fót Város Önkormányzat Város és Közösségfejlesztési Bizottsága felkéri a Jegyzőt, hogy Fót Város Önkormányzata 2025. évi Költségvetésének elfogadását követően intézkedjen a pályázati felhívás határidőben történő megjelenéséről a Fóti Hírnök márciusi számában, valamint Fót Város honlapján és Fót Város facebook oldalán.

3./ Fót Város Önkormányzat Város és Közösségfejlesztési Bizottsága felkéri a Jegyzőt, hogy gondoskodjon a pályázatok felbontásával, a szükséges hiánypótlások kezelésével kapcsolatos feladatok elvégzéséről.

Felelős:
1./ pont: VKB elnök, 2./-3./ pont: jegyző,  

Határidő:
1./ pont: azonnal, 2./ pont: 2025. február 28., 3./ pont: 2025. április 5.
Jogszabályi hivatkozás: 
· A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 14/2024. (X.8.) önkormányzati rendelet 
· Fót Város Önkormányzat Képviselő-testülete az államháztartáson kívülre folyósított pénzügyi támogatásokról és államháztartáson kívüli forrás átvételéről szóló 7/2022. (II.25.) önkormányzati rendelete
Az előterjesztés és a határozat melléklete:

1. sz. melléklet: Kulturális és Közművelődési Pályázati Alap pályázati felhívása

